God se beskermende liefde - Beth-Haran Ministries
'n Hen sit op haar eiers tot dit uit gebroei is. Sy beskerm daardie nes met alles in haar. As die kuikentjies eers uit is loop sy en skrop vat hul na al die plekke waar daar kos is. Kom daar gevaar dan bol sy haar vlerke sodat die kuientjies daar onder kan weg kruip. Sy laat hul rond dwaal maar het 'n spesifike roep in haar as daar gevaar nader kom. Sy beskerm hulle deur hul hele jong kuiken lewe.
Dit het my laat dink aan God se liefde oor ons. God het ons elk uniek gevorm in ons moederskoot. Hy was beskermend oor ons lank voor ons geboorte.
U het my gevorm, my aan mekaar geweef in die skoot van my moeder.
God, beskerm ons al van geboorte af. Hy ken elke een van ons op sy naam. Hy ken elke detail van jou, tot elke lyntjie van jou vingerafdruk.
2 Korintiërs 6 v 18
Ek sal vir julle 'n Vader wees en julle sal vir My seuns en dogters wees, sê die Here, die Almagtige.
Ons is Sy kinders, Hy is soos 'n hen oor haar kuikens wat ons laat rond dwaal maar Hy hou die hele tyd 'n ogie oor ons. As daar aanvalle geloods word op ons lewens, spry Hy Sy hande oor ons. As jy deur moeilike tyd gaan in jou lewe is jou ouers die mense met wie jy gaan praat en vra vir raad. Hoekom gaan ons nie na God, ons Hemelse Vader en kry die antwoorde by Hom. Hy weet wat hou die toekoms in vir ons. Met elke ding wat in jou lewe gebeur of wat jy gaan aan pak weet Hy al klaar die uitkoms.
Psalm 91 v 1 & 2
Hy sê vir die Here: U is my toevlug en my veilige vesting my God op wie ek vertrou.
Soos 'n hen haar kuikens vat na waar daar kos is, is God ook oor ons. Die woord is daar vir ons geestelike groei. Ons moet meer en meer in neem om geestelik te kan groei. Gaan Kerk toe, join online dienste, luister na motiverings boodskappe, luister na Gospel musiek. Begin jou dag in stilte met die woord en God en sluit ook jou dag af met die woord en God.
Jesaja 48 v 17.
So sê die Here, joou Verlosser, die Heilige van Isreal: Ek is die Here jou God wat jou onderrig tot jou beswil, wat jou lei op die pad waarop jy moet gaan.
Waar jy jou self ook al bevind op jou lewens pad, hou jou oë gefokus op God. God is ons Redder, Geneesheer, Rigtingwyser, Beskermer.
Klaagliedere 2 v 24 & 25
Die Here is goed vir wie op Hom bly hoop, vir die men swat na Sy wil vra
Aanvaar al die gawes wat God aan jou gegee het. Moenie dit vir jou self hou. Leef jou lewe wetend dat jy 'n kind van God is, magtig en wonderlik lief. Laat die Jesus lig binne jou brand en ander nader lok na die Here. Moenie dat die mag van die duiwel oorhand oor jou lewe kry nie. Hou jou hand stewig in die van die Here, hou jou oë gefokus op die rigtingwyser van jou lewe. Jesus is die lig, die ewige lewe, die waarheid, die kompas van jou lewe.
Hemelse Vader dankie vir U groot liefde in my lewe. Dankie vir U beskerming oor my lewe. Heer, U is die lig, die lewe, die waarheid, ek maak my hart oop en vra: maak my hart vol van U liefde. Gee my die nodige leiding en onderrig om U liefde oor te dra aan ander. Daar is soveel verlore harte daar buite. Laat U lig uit my straal en vir ander kan wys hoe groot U beskermende liefde is.